CELEX: 31975R0896
Language: el
Date: 1975-03-18 00:00:00
Title: Κανονισμός (ΕΟΚ ) αριθ. 896/75 του Συμβουλίου, της 18ης Μαρτίου 1975, περί σύναψης συμπληρωματικού πρωτοκόλλου προς την συμφωνία μεταξύ της Ευρωπαϊκής Οικονομικής Κοινότητας και της Δημοκρατίας της Φινλανδίας

Avis juridique important

|

31975R0896

Κανονισμός (ΕΟΚ ) αριθ. 896/75 του Συμβουλίου, της 18ης Μαρτίου 1975, περί σύναψης συμπληρωματικού πρωτοκόλλου προς την συμφωνία μεταξύ της Ευρωπαϊκής Οικονομικής Κοινότητας και της Δημοκρατίας της Φινλανδίας  

Επίσημη Εφημερίδα αριθ. L 106 της 26/04/1975 σ. 0004 Ελληνική ειδική έκδοση: Κεφάλαιο 11 τόμος 7 σ. 0006  Ισπανική ειδική έκδοση: Κεφάλαιο 11 τόμος 5 σ. 0158  Πορτογαλική ειδική έκδοση : Κεφάλαιο 11 τόμος 5 σ. 0158 

ΚΑΝΟΝΙΣΜΟΣ (ΕΟΚ) αριθ. 896/75 ΤΟΥ ΣΥΜΒΟΥΛΙΟΥ της 18ης Μαρτίου 1975 περί συνάψεως του συμπληρωματικού πρωτοκόλλου της συμφωνίας μεταξύ της Ευρωπαϊκής Οικονομικής Κοινότητος και της Δημοκρατίας της Φινλανδίας,ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ  ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 113,  τη σύσταση της Επιτροπής,  Εκτιμώντας:  ότι λόγω της μη προσχωρήσεως της Νορβηγίας στις Ευρωπαϊκές Κοινότητες, είναι σκόπιμη η σύναψη συμπληρωματικού πρωτοκόλλου της συμφωνίας μεταξύ της Ευρωπαϊκής Οικονομικής Κοινότητος και της Δημοκρατίας της Φινλανδίας,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Το συμπληρωματικό πρωτόκολλο της συμφωνίας μεταξύ της Ευρωπαϊκής Οικονομικής Κοινότητος και της Δημοκρατίας της Φινλανδίας συνάπτεται εξ ονόματος της Κοινότητος.  Το κείμενο του πρωτοκόλλου περιλαμβάνεται στο παράρτημα.   Άρθρο 2  Ο πρόεδρος του Συμβουλίου εξουσιοδοτείται να ορίσει το πρόσωπο στο οποίο ανατίθεται να υπογράψει το πρωτόκολλο που προβλέπεται στο άρθρο 1, και να μεταβιβάσει σ' αυτό τις αναγκαίες εξουσίες με σκοπό τη δέσμευση της Κοινότητος(1).   Άρθρο 3  Ο παρών κανονισμός αρχίζει να ισχύει την 1η Μαΐου 1975.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 18 Μαρτίου 1975.  Για το Συμβούλιο Ο Πρόεδρος R. RYAN  (1) Η ημερομηνία υπογραφής του πρωτοκόλλου αυτού θα δημοσιευθεί στην Επίσημη Εφημερίδα των Ευρωπαϊκών Κοινοτήτων.